BA หยุดบินชั่วคราว 2 เส้นทาง “กรุงเทพ-หาดใหญ่-ดานัง”
“บางกอกแอร์เวย์ส” หยุดบิน 2 เส้นทางชั่วคราว กรุงเทพฯ-หาดใหญ่ เริ่ม 1 มี.ค. 66 และกรุงเทพฯ-ดานัง เริ่ม 1 พ.ค 66 เป็นต้นไป จนกว่าจะมีประกาศเปลี่ยนแปลง
BA หยุดบินชั่วคราวเส้นทาง "กรุงเทพ-หาดใหญ่" และ "กรุงเทพ-ดานัง"
4 ก.พ. 2566

บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ส ประกาศหยุดให้บริการเที่ยวบินเป็นการชั่วคราว ในเส้นทาง “กรุงเทพฯ – หาดใหญ่” (ไป-กลับ) ตั้งแต่วันที่ 1 มี.ค.66 เป็นต้นไป และเส้นทาง “กรุงเทพฯ – ดานัง” (เวียดนาม) (ไป-กลับ) ตั้งแต่วันที่ 1 พ.ค.66 เป็นต้นไปจนกว่าจะมีประกาศเปลี่ยนแปลง
ทั้งนี้สายการบินฯ ได้ออกมาตรการช่วยเหลือผู้โดยสารที่ได้รับผลกระทบจากการหยุดให้บริการใน 2 เส้นทางบิน โดยผู้โดยสารสามารถเลือกรับข้อเสนอได้ ดังนี้
1.ขอคืนเงินค่าบัตรโดยสารเป็นทราเวลเวาเชอร์ (Travel Voucher) เพื่อใช้ซื้อบัตรโดยสารเส้นทางอื่นๆของสายการบินฯ ตรวจสอบรายละเอียดเพิ่มเติมได้ที่เว็บไซต์ www.bangkokair.com/travel-voucher (หรือ)
2. ขอคืนเงินค่าบัตรโดยสารเต็มจำนวนผ่านทางเว็บไซต์ https://www.bangkokair.com/managing-my-booking (หรือ)
3.จัดให้ผู้โดยสารเดินทางในเส้นทางดังกล่าวกับสายการบินอื่น